CELEX: 52021PC0435
Language: fi
Date: 2021-07-30
Title: Ehdotus NEUVOSTON TÄYTÄNTÖÖNPANOPÄÄTÖS päätöksen 2009/791/EU muuttamisesta luvan antamiseksi Saksalle jatkaa yhteisestä arvonlisäjärjestelmästä annetun direktiivin 2006/112/EY 168 artiklasta poikkeavan toimenpiteen soveltamista

EUROOPAN KOMISSIO
            Bryssel 30.7.2021
            COM(2021) 435 final
            2021/0249(NLE)
            Ehdotus
            NEUVOSTON TÄYTÄNTÖÖNPANOPÄÄTÖS 
            päätöksen 2009/791/EU muuttamisesta luvan antamiseksi Saksalle jatkaa yhteisestä arvonlisäjärjestelmästä annetun direktiivin 2006/112/EY 168 artiklasta poikkeavan toimenpiteen soveltamista
            
               
         
         
            
               PERUSTELUT
            
            
               Yhteisestä arvonlisäverojärjestelmästä 28. marraskuuta 2006 annetun direktiivin 2006/112/EY
                  1
               , jäljempänä ’alv-direktiivi’, 395 artiklan 1 kohdan mukaan neuvosto voi yksimielisesti komission ehdotuksesta antaa jäsenvaltiolle luvan soveltaa kyseisestä direktiivistä poikkeavia erityistoimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi.
            
            
               Saksan liittotasavalta, jäljempänä ’Saksa’, pyysi 19. helmikuuta 2021 komissiossa saapuneeksi kirjatulla kirjeellä lupaa jatkaa sellaisen toimenpiteen soveltamista, joka poikkeaa alv-direktiivin 168 ja 168 a artiklasta, voidakseen sulkea arvonlisäveron vähennysoikeuden ulkopuolelle tavaroista ja palveluista maksettavan arvonlisäveron, jos niistä yli 90 prosenttia käytetään verovelvollisen tai tämän työntekijöiden yksityisiin tarpeisiin tai yleisemmin muuhun kuin yrityskäyttöön tai muuhun kuin liiketoimintaan. Pyynnön mukana lähetettiin kyseisen toimenpiteen soveltamista koskeva kertomus, jota edellytetään 20. lokakuuta 2009 tehdyn neuvoston päätöksen 2009/791/EY
                  2
               , sellaisena kuin se on muutettuna torstai 20. joulukuuta 2018 annetulla neuvoston täytäntöönpanopäätöksellä (EU) 2018/2060
                  3
               , 2 artiklassa.
            
            
               Komissio antoi alv-direktiivin 395 artiklan 2 kohdan mukaisesti Saksan pyynnön tiedoksi muille jäsenvaltioille 17. maaliskuuta 2021 päivätyillä kirjeillä. Komissio ilmoitti Saksalle 18. maaliskuuta 2021 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot.
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               
                  Alv-direktiivin 168 artiklan mukaan verovelvollisella on oikeus vähentää verollisia liiketoimiaan varten tehdyistä hankinnoista ja vastaanotetuista palveluista kannettu arvonlisävero. Alv-direktiivin 168 a artiklan 1 kohdassa säädetään, että jos kiinteä omaisuus kuuluu verovelvollisen liikeomaisuuteen ja sitä käytetään sekä yrityksen varsinaisiin tarkoituksiin että muihin tarkoituksiin, tätä omaisuutta koskeviin kustannuksiin liittyvä arvonlisävero on vähennyskelpoista vain siltä osin kuin omaisuutta käytetään verovelvollisen yrityksen varsinaisiin tarkoituksiin. Alv-direktiivin 168 a artiklan 2 kohdan mukaan jäsenvaltiot voivat myös soveltaa tätä sääntöä kustannuksiin, jotka liittyvät niiden määrittelemiin muihin liikeomaisuuteen kuuluviin tavaroihin. Arvonlisäverodirektiivin 168 a artikla lisättiin arvonlisäverodirektiiviin 22. joulukuuta 2009 annetulla neuvoston direktiivillä 2009/162/EU
                     4
                  , jotta vähennys voitaisiin rajoittaa tosiasiallisen yrityskäytön osuuteen ja siten soveltaa tehokkaammin periaatetta, jonka mukaan vähennys syntyy vain siltä osin kuin kyseessä olevat tavarat ja palvelut käytetään verovelvollisen liiketoimintaan.
               
               
                  Jäsenvaltiot voivat alv-direktiivin 395 artiklan nojalla soveltaa alv-direktiivin säännöksistä poikkeavia toimenpiteitä veronkannon yksinkertaistamiseksi tai tietyntyyppisten veropetosten taikka veron kiertämisen estämiseksi, jos neuvosto antaa niille tähän luvan.
               
               
                  Saksa pyysi, että se saisi edelleen soveltaa alv-direktiivin 168 ja 168 a artiklasta poikkeavaa toimenpidettä, jonka nojalla se voi sulkea kokonaan arvonlisäveron vähennysoikeuden ulkopuolelle tavaroista ja palveluista maksettavan arvonlisäveron, jos niistä yli 90 prosenttia käytetään verovelvollisen yksityisiin tarpeisiin tai muuhun kuin yrityskäyttöön, muu kuin liiketoiminta mukaan luettuna.
               
               
                  Saksalle oli alun perin annettu lupa poikkeavaan toimenpiteeseen 28. helmikuuta 2000 tehdyllä neuvoston päätöksellä 2000/186/EY
                     5
                   31. joulukuuta 2002 saakka, ja luvan voimassaoloaikaa jatkettiin 13. toukokuuta 2003 tehdyllä neuvoston päätöksellä 2003/354/EY
                     6
                   30. kesäkuuta 2004 saakka, 19. marraskuuta 2004 tehdyllä neuvoston päätöksellä 2004/817/EY
                     7
                   31. joulukuuta 2009 saakka ja 20. lokakuuta 2009 tehdyllä neuvoston päätöksellä 2009/791/EY 31. joulukuuta 2012 saakka. Jälkimmäistä jatkettiin 13. marraskuuta 2012 annetulla neuvoston täytäntöönpanopäätöksellä 2012/705/EU
                     8
                   31. joulukuuta 2015 saakka, 10. joulukuuta 2015 annetulla neuvoston täytäntöönpanopäätöksellä (EU) 2015/2428
                     9
                   31. joulukuuta 2018 saakka ja 20. joulukuuta 2018 annetulla neuvoston täytäntöönpanopäätöksellä (EU) 2018/2060
                     10
                   31. joulukuuta 2021 saakka.
               
               
                  Saksa ilmoitti uusimmassa pyynnössään komissiolle, että poikkeavan toimenpiteen soveltaminen on osoittautunut erittäin tehokkaaksi, ja sillä yksinkertaistetaan merkittävästi arvonlisäveron kantamista. Lisäksi se auttaa estämään veropetoksia ja veronkiertoa.
               
               
                  Tavaroiden käytöstä vähintään 10 prosentin edellytetään olevan yrityskäyttöä, jotta tuotantopanoksiin sisältyvä arvonlisävero voidaan vähentää, mikä on suhteellisen vähän. Tämän toimenpiteen jatkamisella on Saksan mukaan näin ollen vain vähäinen vaikutus lopullisessa kulutusvaiheessa kerättävien verotulojen kokonaismäärään, eikä se näin ollen vaikuta arvonlisäveroon perustuviin unionin omiin varoihin kielteisesti.
               
               
                  Saksan mukaan toimenpiteellä vähennetään verovelvollisille ja verohallinnolle aiheutuvaa hallinnollista rasitusta, koska tällaisten tavaroiden yrityskäytön ja muun kuin yrityskäytön välistä suhdetta ei tarvitse seurata eikä mukauttaa eikä näistä muutoksista näin ollen tarvitse pitää kirjaa. Kyseinen 10 prosentin raja vastaa myös Saksan tuloverolainsäädännön määräyksiä, joiden mukaan ainoastaan tavaroita, joista vähintään 10 prosenttia käytetään yritystarkoituksiin, voidaan pitää liikeomaisuutena.
               
            
            
               Lupa poikkeuksen soveltamiseen annetaan yleensä rajoitetuksi ajaksi, jotta voidaan arvioida, onko erityistoimenpide aiheellinen ja tehokas. Komissio ymmärtää Saksan toimittamien tietojen perusteella, että 10 prosentin / 90 prosentin suhde yrityskäytön ja muun kuin yrityskäytön välillä muodostaa vieläkin hyvän pohjan niiden liiketoimien määrittämiselle, joiden osalta yrityskäyttöä voidaan pitää vähäisenä. Sen vuoksi kyseinen erityistoimenpide helpottaa niin verohallinnon kuin yritystenkin työtä, sillä niiden tavaroiden ja palvelujen, jotka voitiin sulkea vähennysoikeuden ulkopuolelle niiden hankkimisen aikaan, myöhempää käyttöä ei ole tarpeen seurata.  
            
            
               Tämä koskee erityisesti alv-direktiivin 16 tai 26 artiklan mukaista yksityiskäytön mahdollista verottamista tai mainitun direktiivin 184–192 artiklan mukaisesti edellytettyjä vähennysten oikaisuja. Sen vuoksi on asianmukaista pidentää poikkeavan toimenpiteen voimassaoloa. Sen vuoksi on asianmukaista pidentää poikkeavan toimenpiteen voimassaoloa.
            
            
               Poikkeuksen voimassaoloa olisi kuitenkin jatkettava vain määräajaksi, jotta voidaan arvioida, ovatko poikkeuksen perusteet edelleen voimassa. Sen vuoksi ehdotetaan, että poikkeuksen voimassaoloa jatketaan vuoden 2024 loppuun ja että Saksaa pyydetään esittämään viimeistään 31. maaliskuuta 2024 kertomus, jossa mm. tarkastellaan uudelleen vähennysoikeuden perusteena käytettyä yrityskäytön ja muun kuin yrityskäytön välistä suhdetta, sekä toimenpiteen jatkamista koskeva pyyntö, jos se suunnittelee hakevansa poikkeuksen voimassaolon jatkamista vuoden 2024 jälkeen. 
            
            
               Koska 20. lokakuuta 2009 annettu neuvoston päätös 2009/791/EY tehtiin ennen 22. joulukuuta 2009 annetun neuvoston direktiivin 2009/162/EU antamista, jolla alv-direktiiviin lisättiin 168 a artikla, sen otsikossa ei viitata 168 a artiklaan. Jotta tämä ristiriita neuvoston päätöksen 2009/791/EY otsikon ja sisällön välillä voitaisiin poistaa, neuvoston päätöksen 2009/791/EY otsikkoa olisi muutettava lisäämällä siihen viittaus alv-direktiivin 168 a artiklaan.
            
            
            
               •Yhdenmukaisuus muiden alaa koskevien politiikkojen säännösten kanssa
            
         
         
            
               Samanlaisia poikkeuksia, jotka koskevat tavaroista ja palveluista maksettavan arvonlisäveron jättämistä arvonlisäveron vähennysoikeuden ulkopuolelle, jos kyseisistä tavaroista ja palveluista yli 90 prosenttia käytetään verovelvollisen tai sen työntekijöiden yksityisiin tarpeisiin tai yleisemmin muuhun kuin yrityskäyttöön tai muuhun kuin liiketoimintaan, on myönnetty muille jäsenvaltioille (Itävalta
                  11
                ja Alankomaat
                  12
               ). 
            
            
               Alv-direktiivin 176 artiklassa säädetään, että neuvosto määrittää, mistä kustannuksista ei voida vähentää arvonlisäveroa. Ennen kuin neuvosto on päättänyt asiasta, jäsenvaltiot saavat mainitun artiklan nojalla jatkaa 1. tammikuuta 1979 voimassa olleiden poikkeusten soveltamista. Sen vuoksi voimaan on jäänyt useita säännöksiä, joilla rajoitetaan verovelvollisten vähennysoikeutta.
            
            
               
                  Sen estämättä, mitä vähennysoikeusrajoituksen
                     13
                   piiriin kuuluvien menojen luokkia koskevien sääntöjen vahvistamisesta tehdyissä aiemmissa aloitteissa esitetään, tällainen poikkeus on asianmukainen siihen asti, kun nämä säännöt on yhdenmukaistettu EU:n tasolla.
               
               
                  Ehdotettu toimenpide on näin ollen yhdenmukainen nykyisen alv-direktiivin säännösten kanssa. 
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Alv-direktiivin 395 artikla.
               
            
            
               •Toissijaisuusperiaate (jaetun toimivallan osalta) 
            
            
               
                  Kun otetaan huomioon ehdotuksen perustana oleva alv-direktiivin säännös, toissijaisuusperiaatetta ei sovelleta.
               
            
            
               •Suhteellisuusperiaate
            
            
               
                  Päätös koskee jäsenvaltiolle sen omasta pyynnöstä annettavaa lupaa, eikä siihen liity velvollisuuksia. 
               
               
                  Koska poikkeuksen soveltamisala on rajallinen, erityistoimenpide on oikeassa suhteessa tavoitteeseen nähden eli siihen, että tarkoituksena on yksinkertaistaa arvonlisäveron kantoa ja estää tietyntyyppisiä veropetoksia tai veronkiertoa. Siinä ei ylitetä sitä, mikä on tarpeen tämän tavoitteen saavuttamiseksi.
               
            
            
               •Toimintatavan valinta
            
            
               Ehdotettu sääntelytapa: neuvoston täytäntöönpanopäätös.
            
            
               Neuvoston direktiivin 2006/112/EY 395 artiklan mukaan yhteisistä alv-säännöksistä voidaan poiketa vain, jos neuvosto antaa siihen luvan komission ehdotuksesta tekemällään yksimielisellä päätöksellä. Neuvoston täytäntöönpanopäätös on parhaiten soveltuva sääntelytapa, koska se voidaan osoittaa yksittäiselle jäsenvaltiolle.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Sidosryhmien kuuleminen
            
            
               
                  Tämä ehdotus perustuu Saksan esittämään pyyntöön ja koskee ainoastaan kyseistä jäsenvaltiota.
               
            
            
               •Asiantuntijatiedon keruu ja käyttö
            
            
               
                  Ulkopuolisten asiantuntijoiden käyttö ei ollut tarpeen.
               
            
         
         
            
               •Vaikutustenarviointi
            
            
               
                  Ehdotuksella neuvoston täytäntöönpanopäätökseksi on tarkoitus yksinkertaistaa arvonlisäveron kantamista antamalla Saksalle lupa soveltaa edelleen poikkeavaa toimenpidettä, jonka nojalla se voi sulkea kokonaan arvonlisäveron vähennysoikeuden ulkopuolelle tavaroista ja palveluista maksettavan arvonlisäveron, jos niistä käytetään yli 90 prosenttia verovelvollisen yksityisiin tarpeisiin tai muuhun kuin yrityskäyttöön, muu kuin liiketoiminta mukaan luettuna. Tämä toimenpide on osoittautunut asianmukaiseksi ja tehokkaaksi välineeksi. 
               
               
                  Tämän toimenpiteen jatkamisella ei Saksan mukaan ole kielteisiä vaikutuksia lopullisessa kulutusvaiheessa kerättävien verotulojen kokonaismäärään, eikä se näin ollen vaikuta arvonlisäveroon perustuviin unionin omiin varoihin kielteisesti.
               
            
            
               4.TALOUSARVIOVAIKUTUKSET
            
            
               Ehdotuksella ei ole kielteisiä vaikutuksia EU:n talousarvioon.
            
            
               5.LISÄTIEDOT
            
            
               Ehdotuksen soveltamisaika on rajoitettu, ja ehdotus sisältää raukeamislausekkeen, jonka mukaan poikkeuksen voimassaolo päättyy 31. joulukuuta 2024.
            
            
               2021/0249 (NLE)
            
            
               Ehdotus
            
            
               NEUVOSTON TÄYTÄNTÖÖNPANOPÄÄTÖS
            
            
               päätöksen 2009/791/EU muuttamisesta luvan antamiseksi Saksalle jatkaa yhteisestä arvonlisäjärjestelmästä annetun direktiivin 2006/112/EY 168 artiklasta poikkeavan toimenpiteen soveltamista
            
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen, 
            
            
               ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY
                  14
                ja erityisesti sen 395 artiklan 1 kohdan ensimmäisen alakohdan,
            
            
               ottaa huomioon Euroopan komission ehdotuksen,
            
            
               sekä katsoo seuraavaa:
            
            
               (1)Direktiivin 2006/112/EY 168 ja 168 a artiklassa käsitellään verovelvollisen oikeutta vähentää arvonlisävero, jota sovelletaan verovelvollisen verollisia liiketoimiaan varten vastaanottamien tavaroiden luovutuksiin ja palvelujen suorituksiin. Saksalle annettiin lupa ottaa käyttöön poikkeava toimenpide, jonka tarkoituksena on sulkea arvonlisäveron vähennysoikeuden ulkopuolelle tavaroista ja palveluista maksettava arvonlisävero, jos niistä yli 90 prosenttia käytetään verovelvollisen tai tämän työntekijöiden yksityisiin tarpeisiin tai yleisemmin muuhun kuin yrityskäyttöön tai muuhun kuin liiketoimintaan. 
            
            
               (2)Alun perin neuvoston päätöksellä 2000/186/EY
                  15
                annettiin Saksalle lupa ottaa käyttöön ja soveltaa neuvoston direktiivin 77/388/ETY
                  16
                6 ja 17 artiklasta poikkeavia toimenpiteitä 31 päivään joulukuuta 2002 saakka. Neuvoston päätöksellä 2003/354/EY
                  17
                annettiin Saksalle lupa soveltaa direktiivin 77/388/ETY 17 artiklasta poikkeavaa toimenpidettä 30 päivään kesäkuuta 2004 saakka. Neuvoston päätöksellä 2004/817/EY
                  18
                jatkettiin luvan voimassaoloa 31 päivään joulukuuta 2009 saakka.
            
            
               (3)Neuvoston päätöksellä 2009/791/EY
                  19
                annettiin Saksalle lupa soveltaa direktiivin 2006/112/ETY 168 artiklasta poikkeavaa toimenpidettä. Peräkkäisten pidennysten jälkeen kyseisen luvan voimassaolon on määrä päättyä 31 päivänä joulukuuta 2021.
            
            
               (4)Direktiiviin 2006/112/EY lisättiin 168 a artikla 22 päivänä joulukuuta 2009 annetulla neuvoston direktiivillä 2009/162/EU
                  20
               , jotta vähennys voitaisiin rajoittaa tosiasiallisen yrityskäytön osuuteen ja siten soveltaa tehokkaammin periaatetta, jonka mukaan vähennys syntyy vain siltä osin kuin kyseessä olevat tavarat ja palvelut käytetään verovelvollisen liiketoimintaan. Sen vuoksi päätöksen 2009/791/EY otsikossa on viitattava myös direktiivin 2006/112/EY 168 a artiklaan. 
            
         
         
            
               (5)Saksa esitti 19 päivänä helmikuuta 2021 päivätyllä kirjeellä komissiolle pyynnön luvasta jatkaa sellaisen toimenpiteen soveltamista, joka poikkeaa direktiivin 2006/112/EY 168 ja 168 a artiklasta, voidakseen sulkea kokonaan arvonlisäveron vähennysoikeuden ulkopuolelle tavaroista ja palveluista maksettavan arvonlisäveron, jos niistä yli 90 prosenttia käytetään verovelvollisen yksityisiin tarpeisiin tai muuhun kuin yrityskäyttöön, mukaan luettuna muu kuin liiketoimintakäyttö, jäljempänä ’pyyntö’. Pyynnön mukana toimitettiin erityistoimenpiteen soveltamista koskeva kertomus, jossa tarkastellaan uudelleen prosenttiosuutta, jota päätöksen 2009/791/EY 2 artiklan nojalla sovelletaan arvonlisäveron vähennysoikeuteen. 
            
            
               (6)Komissio antoi direktiivin 2006/112/EY 395 artiklan 2 kohdan toisen alakohdan mukaisesti Saksan pyynnön tiedoksi muille jäsenvaltioille 17 päivänä maaliskuuta 2021 päivätyillä kirjeillä. Komissio ilmoitti Saksalle 18 päivänä maaliskuuta 2021 päivätyllä kirjeellä saaneensa kaikki pyynnön arviointia varten tarpeellisina pitämänsä tiedot.
            
            
               (7)Saksan mukaan toimenpide on osoittautunut erittäin tehokkaaksi arvonlisäveron kantamisen yksinkertaistamisessa ja veropetosten ja veronkierron estämisessä. Toimenpiteellä vähennetään yritysten ja verohallinnon hallinnollista rasitusta, sillä niiden tavaroiden ja palvelujen, jotka voitiin sulkea vähennysoikeuden ulkopuolelle niiden hankkimisen aikaan, myöhempää käyttöä ei ole tarpeen seurata. Saksalle olisi sen vuoksi annettava lupa jatkaa tämän erityistoimenpiteen soveltamista rajoitetun ajan 31 päivään joulukuuta 2024 saakka.
            
            
               (8)Jos Saksa katsoo, että poikkeavaa toimenpidettä on tarpeen jatkaa vielä vuoden 2024 jälkeen, sen olisi toimitettava komissiolle viimeistään 31 päivänä maaliskuuta 2024 asiaa koskeva pyyntö sekä toimenpiteen soveltamista koskeva kertomus, johon olisi sisällyttävä sovelletun prosenttiosuuden uudelleentarkastelu. 
            
            
               (9)Poikkeava toimenpide ei vaikuta kielteisesti arvonlisäverosta kertyviin unionin omiin varoihin.
            
            
               (10)Tämän vuoksi päätöstä 2009/791/EY olisi muutettava,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
            
               Muutetaan päätös 2009/791/EY seuraavasti:
            
            
               1) Korvataan otsikko seuraavasti:
            
            
               ”Neuvoston päätös, tehty 20 päivänä lokakuuta 2009, luvan antamisesta Saksan liittotasavallalle jatkaa yhteisestä arvonlisäverojärjestelmästä annetun direktiivin 2006/112/EY 168 ja 168 a artiklasta poikkeavaa toimenpidettä”;
            
            
               2) Korvataan 2 artikla seuraavasti:
            
            
               ”2 artikla
            
            
               Tämän päätöksen voimassaolo päättyy 31 päivänä joulukuuta 2024.
            
            
               Mahdollinen pyyntö tässä päätöksessä tarkoitetun poikkeavan toimenpiteen voimassaolon jatkamiseksi on jätettävä komissiolle viimeistään 31 päivänä maaliskuuta 2024.
            
            
               Tällaiseen pyyntöön on liitettävä tämän toimenpiteen soveltamista koskeva kertomus, jossa muun muassa tarkastellaan uudelleen prosenttiosuutta, jota tämän päätöksen perusteella sovelletaan arvonlisäveron vähennysoikeuteen.”
            
            
               2 artikla
            
            
               Tämä päätös on osoitettu Saksan liittotasavallalle.
            
            
               Tehty Brysselissä
            
            
               
                     Neuvoston puolesta
               
            
         
         
            
               
                     Puheenjohtaja
               
            
         
         
            
                  
                     (1)
                  
                        EUVL L 347, 11.12.2006, s. 1.
               
               
                  
                     (2)
                  
                        EUVL L 283, 30.10.2009, s. 55.
               
               
                  
                     (3)
                  
                        EUVL L 329, 7.12.2018, s. 20.
               
               
                  
                     (4)
                  
                        Neuvoston direktiivi 2009/162/EU, annettu 22 päivänä joulukuuta 2009, yhteisestä arvonlisäverojärjestelmästä annetun direktiivin 2006/112/EY eräiden säännösten muuttamisesta (EUVL L 10, 15.1.2010, s. 14–18).
               
               
                  
                     (5)
                  
                        EYVL L 59, 4.3.2000, s. 12.
               
               
                  
                     (6)
                  
                        EUVL L 123, 17.5.2003, s. 47.
               
               
                  
                     (7)
                  
                        EUVL L 357, 2.12.2004, s. 33.
               
               
                  
                     (8)
                  
                        EUVL L 319, 16.11.2012, s. 8.
               
               
                  
                     (9)
                  
                        EUVL L 334, 22.12.2015, s. 12.
               
               
                  
                     (10)
                  
                        EUVL L 329, 7.12.2018, s. 20.
               
               
                  
                     (11)
                  
                        Neuvoston täytäntöönpanopäätös (EU) 2018/1487, annettu 2 päivänä lokakuuta 2018, täytäntöönpanopäätöksen 2009/1013/EU muuttamisesta luvan antamiseksi Itävallan tasavallalle jatkaa yhteisestä arvonlisäjärjestelmästä annetun direktiivin 2006/112/EY 168 ja 168 a artiklasta poikkeavan toimenpiteen soveltamista (EUVL L 251, 5.10.2018, s. 33–34).
               
               
                  
                     (12)
                  
                        Neuvoston täytäntöönpanopäätös (EU) 2020/2189, annettu 18 päivänä joulukuuta 2020, luvan antamisesta Alankomaille ottaa käyttöön yhteisestä arvonlisäverojärjestelmästä annetun direktiivin 2006/112/EY 168 ja 168 a artiklasta poikkeava erityistoimenpide (EUVL L 434, 23.12.2020, s. 1–2).
               
               
                  
                     (13)
                  
                        KOM(2004) 728 lopullinen – ehdotus neuvoston direktiiviksi direktiivin 77/388/ETY muuttamisesta arvonlisäverovelvoitteiden yksinkertaistamiseksi (EUVL C 24, 29.1.2005, s. 10), joka peruttiin 21. toukokuuta 2014 (EUVL C 153, 21.5.2014, s. 3). 
               
               
                  
                     (14)
                  
                        EUVL L 347, 11.12.2006, s. 1.
               
               
                  
                     (15)
                  
                        Neuvoston päätös 2000/186/EY, tehty 28 päivänä helmikuuta 2000, luvan antamisesta Saksan liittotasavallalle soveltaa jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste annetun kuudennen direktiivin 77/388/ETY 6 ja 17 artiklasta poikkeavia toimenpiteitä (EYVL L 59, 4.3.2000, s. 12).
               
               
                  
                     (16)
                  
                        Kuudes neuvoston direktiivi 77/388/ETY, annettu 17 päivänä toukokuuta 1977, jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste (EYVL L 145, 13.6.1977, s. 1).
               
               
                  
                     (17)
                  
                        Neuvoston päätös 2003/354/EY, tehty 13 päivänä toukokuuta 2003, luvan antamisesta Saksalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä (EUVL L 123, 17.5.2003, s. 47).
               
               
                  
                     (18)
                  
                        Neuvoston päätös 2004/817/EY, tehty 19 päivänä marraskuuta 2004, luvan antamisesta Saksalle soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen neuvoston direktiivin 77/388/ETY 17 artiklasta poikkeavaa toimenpidettä (EUVL L 357, 2.12.2004, s. 33).
               
               
                  
                     (19)
                  
                        Neuvoston päätös 2009/791/EY, tehty 20 päivänä lokakuuta 2009, luvan antamisesta Saksan liittotasavallalle jatkaa yhteisestä arvonlisäverojärjestelmästä annetun direktiivin 2006/112/EY 168 artiklasta poikkeavaa toimenpidettä (EUVL L 283, 30.10.2009, s. 55).
               
               
                  
                     (20)
                  
                        Neuvoston direktiivi 2009/162/EU, annettu 22 päivänä joulukuuta 2009, yhteisestä arvonlisäverojärjestelmästä annetun direktiivin 2006/112/EY eräiden säännösten muuttamisesta (EUVL L 10, 15.1.2010, s. 14–18).